
ŠIAULIŲ MIESTO SAVIVALDYBĖS TARYBA

SPRENDIMAS
DĖL KAI KURIŲ DETALIŲJŲ PLANŲ PANAIKINIMO

2024 m. ..................... d. Nr. T- ........
Šiauliai


Vadovaudamasi Lietuvos Respublikos teritorijų planavimo įstatymo 27 straipsnio 6 dalimi, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 327 punktu, atsižvelgdama į Šiaulių miesto bendrojo plano sprendinių įgyvendinimo stebėsenos ataskaitą, patvirtintą Šiaulių miesto savivaldybės administracijos direktoriaus 2016 m. sausio 6 d. įsakymu Nr. A-13 „Dėl Šiaulių miesto bendrojo plano sprendinių įgyvendinimo stebėsenos ataskaitos patvirtinimo“, ir darbo grupės, nagrinėjančios teritorijų planavimo dokumentus, neatitinkančius nustatytų reikalavimų, 2024-01-08 posėdžio protokolą Nr. VAK-10, Šiaulių miesto savivaldybės taryba nusprendžia:
1. Panaikinti kaip neatitinkančius šiuo metu teritorijų planavimo dokumentams nustatytų reikalavimų (kriterijų, turinio) šiuos detaliuosius planus: 
1.1. Mažaaukščių gyvenamųjų namų kvartalo Šiauliuose, Verduliukų gyvenamajame rajone (teritorijų planavimo dokumentų registro Nr. T00037692);
1.2. Vakarinės miesto dalies gyvenamojo kvartalo prie Dubijos ir Daukanto gatvių (teritorijų planavimo dokumentų registro Nr. T00037717).
2. Įpareigoti: 
2.1. planavimo organizatorių per 5 darbo dienas nuo šio sprendimo priėmimo dienos šį sprendimą pateikti įregistruoti ir paskelbti Lietuvos Respublikos teritorijų planavimo dokumentų registre;
2.2. Šiaulių miesto savivaldybės administracijos Bendrųjų reikalų skyrių šį sprendimą paskelbti Šiaulių miesto savivaldybės interneto svetainės dokumentų paieškos sistemoje.
3. Nustatyti, kad šis sprendimas įsigalioja kitą dieną po jo paskelbimo Lietuvos Respublikos teritorijų planavimo dokumentų registre.

